
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2017. gada 6. jūnija noteikumos Nr. 313 "Traktortehnikas, tās piekabes, maināmās velkamās iekārtas un maināmā tehnoloģiskā agregāta reģistrācijas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ceļu satiksmes likuma 74. pants (831/Lp14), Ministru kabinetam, līdz 2026. gada 1. jūlijam, izdot noteikumus, lai noteiktu lauksaimniecības mašīntraktora reģistrācijas kārtību.
1.2. Mērķis
Mērķa apraksts
Noteikumu projekta mērķis ir nodrošināt tiesisko un praktisko kārtību, kādā tiek reģistrēti lauksaimniecības mašīntraktori, atbilstoši grozījumiem Ceļu satiksmes likumā (likumprojekts Nr. 831/Lp14), ar kuriem ieviests jauns termins – “lauksaimniecības mašīntraktors”. Mērķis ir skaidri nodalīt lauksaimniecībā izmantojamus transportlīdzekļus no komerctransporta līdzekļiem, novēršot tirgus kropļojumus un nodrošinot, ka reģistrāciju var veikt tikai personas, kas faktiski veic lauksaimniecisko ražošanu.
Spēkā stāšanās termiņš
01.01.2026.
Pamatojums
Ceļu satiksmes likuma 74. pants (831/Lp14), Ministru kabinetam, līdz 2026. gada 1. jūlijam, izdot noteikumus, lai noteiktu lauksaimniecības mašīntraktora reģistrācijas kārtību.
1.3. Pašreizējā situācija, problēmas un risinājumi
Pašreizējā situācija
Ministru kabineta 2017. gada 6. jūnija noteikumi Nr. 313 “Traktortehnikas un tās piekabes reģistrācijas noteikumi” (turpmāk – noteikumi Nr. 313) nosaka kārtību, kādā aģentūra reģistrē un noņem no uzskaites traktortehniku un tās piekabes. Noteikumi Nr. 313 nosaka kārtību, kādā Valsts tehniskās uzraudzības aģentūra (VTUA) reģistrē un noņem no uzskaites traktortehniku un tās piekabes.
2025. gada 4. septembrī Latvijas Republikas Saeima otrajā lasījumā apstiprināja likumprojektu “Grozījumi Ceļu satiksmes likumā” (Nr. 831/Lp14), ar kuru Ceļu satiksmes likuma 1. pants tiek papildināts ar jaunu 21.¹ punktu, ieviešot terminu “lauksaimniecības mašīntraktors”.
Lauksaimniecības mašīntraktors ir pilnpiedziņas mehāniskais transportlīdzeklis, kas būvēts uz automobiļa bāzes, kuram piemēro traktortehnikas tiesisko regulējumu un kura pilnā masa pārsniedz 4500 kg. Tam ir kravas tilpne vai seglu iekārta, un tas ir īpaši konstruēts vai pielāgots, lai vilktu, stumtu, pārvietotu vai darbinātu traktortehnikas ierīces, maināmās iekārtas vai piekabes. Mašīntraktors ir aprīkots ar lauksaimniecībā paredzētām riepām un tam uzstāda ātruma ierobežošanas ierīci, ja tā maksimālais tehniski iespējamais ātrums pārsniedz 60 km/h.
Lai nodrošinātu lauksaimniecības mašīntraktora reģistrēšanu un kontroli, nepieciešams precizēt reģistrācijas nosacījumus un prasības.
Problēmas un risinājumi
Problēmas apraksts
Vienlaikus Ceļu satiksmes likumā ieviestais “lauksaimniecības mašīntraktora” jēdziens paredz jaunu transportlīdzekļu grupu, kas būvēts uz automobiļu bāzes un pielāgots lauksaimniecības darbu veikšanai un piemēro traktortehnikas regulējumu un autopārvadājumu regulējumu. Šāda veida transportlīdzekļiem nepieciešams skaidrs reģistrācijas regulējums un ekonomiskās darbības atbilstības kritēriji.
Valsts tehniskās uzraudzības aģentūras uzturētāj informatīvajā sistēmā, jebkura persona – neatkarīgi no saimnieciskās darbības veida – var reģistrēt neierobežotu skaitu traktortehniku un to piekabju. Šāda pieeja praksē rada iespējas izmantot traktorus kravu pārvadājumiem ārpus lauksaimniecības vajadzībām, tādējādi aizstājot N kategorijas komerctransporta līdzekļus un izvairoties no tiem piemērojamiem nodokļiem un prasībām. Lai komerctransporta sektorā neveicinātu N kategorijas transportlīdzekļu aizstāšanu ar lauksaimniecības mašīntraktoru ir jāparedz konkrēts pretendentu loks kuri savā īpašumā varēs reģistrēt lauksaimniecības mašīntraktoru.
Lai automobiļa bāzes transportlīdzekli varētu reģistrēt Valsts tehniskās uzraudzības aģentūras uzturētajā informācijas sistēmā kā lauksaimniecības mašīntraktoru, tam ir jābūt veiktai atbilstības novērtēšanai, kas apliecina tā atbilstību traktora kategorijai. Lauksaimniecības mašīntraktoram jāatbilst Ceļu satiksmes likuma 1. panta 21.¹ punktā noteiktajām tehniskajām prasībām un jābūt konstruētam vai pielāgotam tā, lai tas varētu vilkt, stumt, pārvietot vai darbināt lauksaimniecības darba ierīces, maināmās velkamās iekārtas vai piekabes.
Pašreizējais regulējums paredz, ka traktortehnikai tiek izsniegta viena reģistrācijas numura zīme, kas tiek piestiprināta transportlīdzekļa aizmugurē. Šāda kārtība apgrūtina lauksaimniecības mašīntraktoru identificēšanu un to braukšanas ātruma kontroli ar tehniskajiem līdzekļiem (piemēram, stacionārajiem vai mobilajiem fotoradariem), jo tie parasti fiksē transportlīdzekli no priekšpuses.
Turklāt šāds risinājums atvieglotu Valsts policijas un citu uzraudzības institūciju darbu, nodrošinot ātrāku un precīzāku transportlīdzekļa identifikāciju gadījumos, kad tiek konstatēti pārkāpumi vai notikusi satiksmes negadījuma fiksācija ar tehniskiem līdzekļiem.
Risinājuma apraksts
Lai nepieļautu, ka komerctransporta sektorā N kategorijas transportlīdzekļi tiek aizstāti ar lauksaimniecības mašīntraktoriem un tiek kropļota konkurence, lauksaimniecības mašīntraktoru reģistrācija būs atļauta tikai tādai fiziskai vai juridiskai personai, kura apstrādā īpašumā, pastāvīgā lietošanā vai nomā esošu lauksaimniecībā izmantojamo zemi, ir iekļauta Lauku atbalsta dienesta (LAD) maksājumu saņēmēju datubāzē kā vienotā platību maksājuma saņēmējs kārtējā gada 1. janvārī un ir nodrošinājusi minimālos ieņēmumus no lauksaimniecības produkcijas ražošanas.
Ieņēmumu slieksnis no lauksaimniecības produkcijas ražošanas noteikts 5000 eiro, reģistrējot pirmo lauksaimniecības mašīntraktoru, un 70 000 eiro – par katra nākamā lauksaimniecības mašīntraktora reģistrāciju. Šāds regulējums nodrošina konsekvenci ar Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā noteiktajām personu kategorijām, kuras ir tiesīgas saņemt nodokļa atvieglojumus, kā arī ar Autoceļu lietošanas nodevas likumā paredzētajām personām, kuras ir atbrīvojamas no autoceļu lietošanas nodevas maksāšanas.
Lai Valsts tehniskās uzraudzības aģentūra varētu pieņemt pamatotu lēmumu par lauksaimniecības mašīntraktoru reģistrāciju, Lauku atbalsta dienests (LAD) līdz kārtējā gada 1. janvārim iesniedz aģentūrai personu sarakstus, kuros norādīti ieņēmumi no lauksaimnieciskās ražošanas, neieskaitot saņemto valsts un Eiropas Savienības atbalstu lauksaimniecībai un lauku attīstībai. Minētās informācijas sagatavošana un iesniegšana nerada LAD papildu administratīvo slogu vai jaunas funkcijas, jo šāda informācija jau tiek apkopota un nodota Ceļu satiksmes drošības direkcijai, lai piemērotu nodokļu un nodevu atvieglojumus un atbrīvojumus autotransporta nozarē.
Noteikuma projekts paredz, ka pirmreizējai lauksaimniecības mašīntraktora reģistrācijai Latvijā ir jāiesniedz individuāla transportlīdzekļa apstiprinājums, kas apliecina, ka reģistrējamais transportlīdzeklis atbilst noteiktajām tehniskajām prasībām. Šāds risinājums nodrošina, ka reģistrācija tiek veikta Ceļu satiksmes likuma 1. panta 21.¹ punktā (Nr. 831/Lp14) noteiktajām tehniskajām prasībām atbilstošiem transportlīdzekļiem un neizraisa negodīgu konkurenci autokravu pārvadājumu nozarē.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Lauksaimniecības mašīntraktora īpašnieki.
Ietekmes apraksts
Personām tiek paredzēta iespēja VTUA reģistrēt lauksaimniecības mašīntraktoru.
Juridiskās personas
Lauksaimniecības mašīntraktora īpašnieki.
Ietekmes apraksts
Personām tiek paredzēta iespēja VTUA reģistrēt lauksaimniecības mašīntraktoru.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Vairākās Eiropas Savienības dalībvalstīs šādi transportlīdzekļi tiek reģistrēti kā lauksaimniecības vai mežsaimniecības transportlīdzekļi un tiem tiek piemērotas traktortehnikas ekspluatācijas prasības, tostarp nodokļu un nodevu atbrīvojumi, kā arī iespēja tos vadīt ar traktortehnikas vadītāja apliecību.
2.2.3. uz uzņēmējdarbības vidi:
Jā
Ietekmes apraksts
Lauksaimniecības mašīntraktori, atšķirībā no kravas automobiļiem, netiks aplikti ar transportlīdzekļa ekspluatācijas nodokli un autoceļu lietošanas nodevu, kas lauksaimniekiem šobrīd tiek piemērota tikai daļēji, ievērojot nodokļu atvieglojumus;
2.2.4. uz mazajiem un vidējiem uzņēmējiem:
Jā
Ietekmes apraksts
Reģistrācija radīs mērķētu atbalstu lauksaimniecības uzņēmējiem, īpaši mazajām un vidējām saimniecībām, kuru darbību efektivitāte bieži ir atkarīga no elastīgiem, pašpietiekamiem loģistikas risinājumiem.
2.2.5. uz konkurenci:
Jā
Ietekmes apraksts
Lauksaimniecības mašīntraktoru būs atļauts reģistrēt un izmantot tikai noteiktam saimnieciskās darbības veicēju lokam — personām, kas ir iekļautas Lauku atbalsta dienesta maksājumu saņēmēju datubāzē, turklāt šie transportlīdzekļi būs pakļauti būtiskiem tehniskiem un ekspluatācijas ierobežojumiem (maksimālais braukšanas ātrums — 60 km/h, obligātas lauksaimniecības riepas), līdz ar to to izmantošana neradīs būtisku konkurences kropļojumu komercpārvadājumu sektorā un neapdraudēs līdzsvaru transporta pakalpojumu tirgū.
2.2.6. uz nodarbinātību:
Jā
Ietekmes apraksts
Lauksaimniecības nozare Latvijā saskaras ar darbinieku trūkumu, īpaši CE kategorijas transportlīdzekļu vadītāju vidū. Šī iemesla dēļ lauksaimniekiem bieži vien nav iespēju nodrošināt kravas automobiļu izmantošanu saimnieciskajos darbos, neskatoties uz to pieejamību. Ņemot vērā, ka minētie transportlīdzekļi tiekreģistrēta kā traktortehnika un pārvietojas ar zemāku ātrumu, Ceļu satiksmes likums paredz tos vadīt ar traktortehnikas vadītāja TR2 apliecību.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekts nodots publiskai apspriešanai. 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts Tehniskās uzraudzības aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

